Diari Oficial de la Generalitat Valenciana


Sumari del DOGV 9277, del 14-02-2022 (2022/1066)

ACORD de 4 de febrer de 2022, del Consell, de declaració de l'ocupació urgent de béns i drets per al projecte de la Diputació de València «Remodelació de la intersecció del camí de la Ratlla amb la carretera CV-605, en Cullera i Tavernes de la Valldigna (AZ-372)».
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1066


Data del document
:   04-02-2022

Organisme emissor
:   Presidència de la Generalitat

Tipus de document
:   Acord

ACORD de 4 de febrer de 2022, del Consell, de declaració de l'ocupació urgent de béns i drets per al projecte de la Diputació de València «Remodelació de la intersecció del camí de la Ratlla amb la carretera CV-605, en Cullera i Tavernes de la Valldigna (AZ-372)». [2022/1066]  
Antecedents de fet  
  
Primer. La Diputació Provincial de València, per Decret de la Presidència núm. 3653, de 22 de març de 2019, va resoldre prendre en consideració i sotmetre a informació pública el projecte de «Remodelació de la intersecció del Camí de la Ratlla amb la carretera CV-605, en TM de Cullera i Tavernes de la Valldigna (AZ-372)».  
Consta la publicació de l'anunci d'informació pública del projecte, en el Butlletí Oficial de la Província de València núm. 75, de 17 d'abril de 2019, i l'acreditació de la no presentació d'al·legacions en relació amb el projecte esmentat.  
L'esmentat projecte d'obres va ser aprovat definitivament per Decret de la Presidència de la Diputació Provincial de València núm. 8920, de 19 de juliol de 2019.  
Segon. Consta la formalització de l'acta de replanteig del projecte on s'expresa la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació va ser aprovada inicialment mitjançant el Decret núm. 1664, de 24 de febrer de 2021, del diputat delegat de l'Àrea d'Infraestructures de la Diputació Provincial de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 61, de 12 de març de 2021, en el Butlletí Oficial de la Província de València núm. 53, de 18 de març de 2021, en el diari Las Provincias de 16 de març de 2021, i en el tauler d'anuncis de l'Ajuntament de Tavernes de la Valldigna. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
  
El secretari general de la Diputació Provincial de València certifica que, segons informe del cap de la Secció d'Expropiacions de l'Àrea d'Infraestructures de data 4 de gener de 2022, durant el termini de 15 dies en el qual el projecte es va sotmetre a informació pública, la Conselleria de Política Territorial, Obres Públiques i Mobilitat va presentar al·legacions i, a la vista d'aquestes, es van desafectar de l'expedient expropiatori les parcel·les núm. d'ordre 1 i 20, i 11, mitjançant els decrets del diputat delegat de l'Àrea d'Infraestructures núm. 5715 i 5716, de data 18 de juny de 2021.  
Així mateix, consta un certificat del secretari general de la Diputació Provincial de València, segons el qual, per Decrets del diputat delegat de l'Àrea d'Infraestructures núm. 5863, de 22 de juny de 2021, i 8177, de 6 de setembre de 2021, es van desafectar les parcel·les núm. d'ordre 8 i 22, i 10, 12 i 15, respectivament.  
Quart. Per Decret núm. 9458, d'11 d'octubre de 2021, del diputat delegat de l'Àrea d'Infraestructures de la Diputació Provincial de València, va ser aprovada definitivament la relació de béns i drets afectats per l'expropiació forçosa per a l'execució del projecte d'obres esmentat.  
  
Cinqué. La sol·licitud d'urgent ocupació de béns i drets afectats per l'expropiació es va formular en el Decret núm. 1664, de 24 de febrer de 2021, del diputat delegat de l'Àrea d'Infraestructures de la Diputació de València, el punt quart del qual es reprodueix:  
  
«De conformitat amb el que estableix l'article 52 de la Llei d'expropiació forçosa i 56 del seu Reglament, sol·licitar del Consell de la Generalitat Valenciana la declaració d'urgent ocupació dels béns i drets afectats fonamentada en motius de seguretat viària, ja que la carretera CV-605 proporciona l'accés nord a la platja de Tavernes de la Valldigna a través del camí de la Ratlla que s'interseca amb la carretera a l'altura del PK 6+200 en una intersecció de tipologia T sense ordenar. Les característiques de la intersecció en T es corresponen amb les pròpies d'un accés d'un camí agrícola amb baixa intensitat de trànsit, manca de falques de canvi de velocitat i carrils centrals d'emmagatzematge i espera i coincideix amb un tram sensiblement recte amb gran presència de ciclistes; també cal destacar que la trajectòria del camí respecte a la intersecció està desviada en direcció nord i que coincideix amb el terraplé d'accés al pas sobre l'obra de defensa contra riuades que limita pel nord amb el terme municipal de Tavernes de la Valldigna. Les condicions de la intersecció, disseny obsolet, obliqüitat de les trajectòries, velocitat elevada, presència de ciclistes i falta de visibilitat, junt amb la intensitat mitjana diària de la carretera, pròxima als 5500 vehicles/dia, han provocat diversos accidents en la intersecció, raó per la qual resulta necessària i urgent la remodelació de la intersecció amb la finalitat de millorar les condicions de seguretat viària en l'encreuament per a evitar la maniobra de girs a esquerres, i establir un control de velocitat en la via i millorar les condicions de visibilitat en la intersecció mitjançant la implantació d'una intersecció tipus glorieta».  
  
Sisé. En l'expedient administratiu consta, a més, la retenció de crèdit, d'acord amb el que s'estableix en l'article 52 de la Llei de 16 de desembre de 1954 sobre expropiació forçosa.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis compresos en aquests a l'efecte de la seua expropiació forçosa».  
  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen en aquest.  
IV. La declaració d'urgent ocupació, que, segons l'article 56 del Reglament de la Llei sobre expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant, al·legacions només als efectes d'esmenar els possibles errors que s'hagueren pogut produir en fer la relació dels béns afectats per l- ocupació urgent.  
  
En aquest expedient s'han complit totes les prescripcions contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, a proposta del president de la Generalitat, el Consell, en la reunió de 4 de febrer de 2022,  
  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació de València, per a l'execució de les obres del projecte de «Remodelació de la intersecció del Camí de la Ratlla amb la carretera CV-605, en TM de Cullera i Tavernes de la Valldigna (AZ-372)».  
  
  
Relació de béns afectats  
  
FINCA: 0002  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
89812U584572634880HO  
TERME MUNICIPAL: TAVERNES DE LA VALLDIGNA  
PROPIETÀRIA: ENGUIX ALTUR MARIA DOLORES  
SUPERFÍCIE AFECTADA:  
EXPROPIABLE: 280,00 m²  
  
FINCA: 0003  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
53421G891282212390GN  
TERME MUNICIPAL: TAVERNES DE LA VALLDIGNA  
PROPIETÀRIA: ENGUIX ALTUR MARIA DOLORES  
SUPERFÍCIE AFECTADA/:  
EXPROPIABLE:183,00 m²  
  
FINCA: 0004  
CULTIU: TERRENY DE REGADIU CULTIVAT DE TARONGERS PLANÇONS  
REFERÈNCIA CADASTRAL:  
29426U049869284133UH  
TERME MUNICIPAL: TAVERNES DE LA VALLDIGNA  
PROPIETÀRIA:CIGALAT CLIMENT AMPARO  
SUPERFÍCIE AFECTADA:  
EXPROPIABLE: 2.110,00 m²  
  
FINCA: 0005  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
96290R301449282684MS  
TERME MUNICIPAL: TAVERNES DE LA VALLDIGNA  
PROPIETÀRIA: CIGALAT CLIMENT AMPARO  
SUPERFÍCIE AFECTADA:  
EXPROPIABLE: 897,00 m²  
  
FINCA: 0006  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
93184R476479387559NZ  
TERME MUNICIPAL: TAVERNES DE LA VALLDIGNA  
PROPIETÀRIA: CIGALAT CLIMENT AMPARO  
SUPERFÍCIE AFECTADA:  
EXPROPIABLE: 493,00 m²  
  
FINCA: 0007  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
69858M143539394231AZ  
TERME MUNICIPAL: TAVERNES DE LA VALLDIGNA  
PERSONES PROPIETÀRIES:  
MARTORELL GONZÀLEZ MÁXIMO HEREUS DE  
SUPERFÍCIE AFECTADA:  
EXPROPIABLE: 244,00 m²  
  
FINCA: 0009  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
66986P326362193553HE  
TERME MUNICIPAL: TAVERNES DE LA VALLDIGNA  
PROPIETÀRIA: CISCAR MIFSUD CARMEN  
SUPERFÍCIE AFECTADA:  
EXPROPIABLE: 85,00 m²  
  
FINCA: 0013  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
16599Q706483536792CX  
TERME MUNICIPAL: TAVERNES DE LA VALLDIGNA  
PROPIETARI: LLACER GRAU JUAN VICENTE  
SUPERFÍCIE AFECTADA:  
EXPROPIABLE: 175,00 m²  
  
FINCA: 0014  
CULTIU: TERRENY DE REGADIU SENSE CULTIU (CAMÍ DE TERRA)  
REFERÈNCIA CADASTRAL:  
45892F360205948115DN  
TERME MUNICIPAL: TAVERNES DE LA VALLDIGNA  
PERSONES PROPIETÀRIES:  
SANZ BO SALVADOR  
MARTÍNEZ ALTUR MARIA TERESA  
SUPERFÍCIE AFECTADA:  
EXPROPIABLE: 31,00 m²  
  
FINCA: 0016  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
75175K924752020906LC  
TERME MUNICIPAL: TAVERNES DE LA VALLDIGNA  
PERSONES PROPIETÀRIES:  
SANZ BO SALVADOR  
MARTÍNEZ ALTUR MARIA TERESA  
SUPERFÍCIE AFECTADA:  
EXPROPIABLE: 468,00 m²  
  
FINCA: 0017  
CULTIU: TERRENY DE REGADIU AMB FRUITERS  
  
REFERÈNCIA CADASTRAL:  
07182H098110479012MH  
TERME MUNICIPAL: TAVERNES DE LA VALLDIGNA  
PROPIETARI: CARBO CREMADES EMILIO  
SUPERFÍCIE AFECTADA:  
EXPROPIABLE: 183,00 m²  
  
FINCA: 0018  
CULTIU/: TERRENY DE REGADIU CULTIVAT DE TARONGERS  
REFERÈNCIA CADASTRAL:  
03873A915373203340ZN  
TERME MUNICIPAL: TAVERNES DE LA VALLDIGNA  
PERSONES PROPIETÀRIES:  
MARTINEZ BOLUFER JUAN JOSÉ  
GARCIA LLOPIS MARIA CARMEN  
SUPERFÍCIE AFECTADA/:  
EXPROPIABLE: 391,00 m²  
  
FINCA: 0019  
CULTIU: TERRENY DE REGADIU SENSE CULTIU (ESPLANADA DE FORMIGÓ)  
REFERÈNCIA CADASTRAL:  
82244S452425717808RY  
TERME MUNICIPAL: TAVERNES DE LA VALLDIGNA  
PROPIETÀRIA: MARINA AZUL, SA.  
SUPERFÍCIE AFECTADA:  
EXPROPIABLE: 25,00 m²  
  
FINCA: 0021  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
08308K014625849357AZ  
TERME MUNICIPAL:TAVERNES DE LA VALLDIGNA  
PROPIETARI: POLO BELTRÁN JOSÉ  
SUPERFÍCIE AFECTADA:  
EXPROPIABLE: 3.339,00 m²  
  
FINCA: 0023  
CULTIU: TERRENY DE REGADIU CULTIVAT DE TARONGERS  
REFERÈNCIA CADASTRAL:  
47693Z692824351031DP  
TERME MUNICIPAL:TAVERNES DE LA VALLDIGNA  
PROPIETARI: POLO BELTRÁN JOSÉ  
SUPERFÍCIE AFECTADA:  
EXPROPIABLE: 192,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 4 de febrer de 2022  
  
La consellera secretària,  
MÓNICA OLTRA JARQUE